**Un mister lovit de-o erezie**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cǎ viaţa ta prezentǎ

Uşor se desfǎşoarǎ

Între repere clare

De toţi acum ştiute,

Cǎ naşterea e grea

Şi moartea e uşoarǎ

Le înţelegi,

Deşi-s necunoscute.

Visezi acelaşi vis,

Cǎ mergi mereu

La mare

Şi dormi în patul

Plǎtit din banul tǎu,

Dar nu-nţelegi,

Sau

Poate ţi se pare,

Cum de visezi

Cu ochii larg deschişi

Necruţǎtorul hǎu?

Te-ntrebi

Cu-ndreptǎţire:

,,E-adevǎratǎ starea

În care sunt acum

Când visul

Chiar mǎ plimbǎ

Pe margine de drum

Sau e de vinǎ

Vinul

Spumant precum e marea

Ce îmi încurcǎ visul

Învǎluit în fum?”

Tu cauţi adevǎrul,

Indiferent de cost,

Şi îl primeşti mereu

Pe cǎi necunoscute.

Sǎ fie neştiinţǎ,

Înfrângere,

Prostie

Sau

Poate

Un mister

Lovit de-o erezie?